|  |  |
| --- | --- |
| **REPUBLIKA HRVATSKA** | Broj RKP-a: 9941 |
| **BRODSKO – POSAVSKA ŽUPANIJA** | Matični broj: 03070972 |
| **OSNOVNA ŠKOLA ANTUN MATIJA RELJKOVIĆ** | |  | | --- | | Razina: 31 | |
| **BEBRINA** | Šifra djelatnosti: 8520 |
|  | Razdjel: 000 |
| KLASA: 400-04/25-01/03  URBROJ: 2178-2-1-01-25-1 | OIB: 26168568184 |

**GODIŠNJI IZVJEŠTAJ O IZVRŠENJU FINANCIJSKOG PLANA**

**OSNOVNE ŠKOLE ANTUN MATIJA RELJKOVIĆ, BEBRINA**

**ZA RAZDOBLJE OD 01.01.2024. DO 31.12.2024. GODINE**

Bebrina, 31. ožujka 2025. godine

**OBRAZLOŽENJE GODIŠNJEG IZVJEŠTAJA O IZVRŠENJU**

**FINANCIJSKOG PLANA ZA RAZDOBLJE OD 01.01.2024. DO 31.12.2024.**

1. **Uvod**

Financijski plan Osnovne škole Antun Matija Reljković (dalje u tekstu škole) za razdoblje 2024.-2026. godine izrađen je prema metodologiji propisanoj Zakonom o proračunu („Narodne novine“, br. 144/21) i podzakonskim aktima kojima se regulira provedba zakonskih rješenja: Pravilnikom o proračunskim klasifikacijama („Narodne novine“, broj 26/10, 120/13 i 01/20), Pravilnikom o proračunskom računovodstvu i Računskom planu („Narodne novine“, br. 124/14, 115/15 i 87/16, 3/18, 126/19 i 108/20) i Zakonom o fiskalnoj odgovornosti („Narodne novine“, br. 111/18).

Izrada financijskog plana, a posljedično i godišnjeg izvještaja o izvršenju financijskog plana zasniva se na proračunskim načelima zakonitosti, ispravnosti, točnosti, uravnoteženosti, načela jedne godine i transparentnosti.

Sukladno metodologiji izrade i usvajanja Financijskog plana za 2024. godinu te Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“, broj 85/23) sastavljen je i Godišnji izvještaj o izvršenju Financijskog plana za razdoblje od 01.01.2024. do 31.12.2024. godine. Obveza izrade i usvajanja godišnjih izvještaja o izvršenju plana propisana je člancima 81. do 86. Zakona o proračunu („Narodne novine“, br. 144/21).

Godišnji izvještaj o izvršenju financijskog plana za razdoblje od 01.01.2024. do 31.12.2024. godine prati ostvarenje planiranih pozicija prihoda, primitaka, rashoda, izdataka, viškova i manjkova unutar 2024. godine.

Prema čl. 81. st. 1. Zakona o proračunu, godišnji izvještaj o izvršenju financijskog plana proračunskog korisnika sadrži:

1. Opći dio
2. Posebni dio
3. Obrazloženje
4. Posebne izvještaje.
5. **Obrazloženje općeg dijela Godišnjeg izvještaja o izvršenju financijskog plana za razdoblje od 01.01.2024. do 31.12.2024. godine**

Opći dio Godišnjeg izvještaja o izvršenju financijskog plana za razdoblje od 01.01.2024. do 31.12.2024. godine sastoji se od:

1. Sažetka računa prihoda i rashoda i računa financiranja
2. Računa prihoda i rashoda prema ekonomskoj klasifikaciji
3. Računa prihoda i rashoda prema izvorima financiranja
4. Računa rashoda prema funkcijskoj klasifikaciji
5. Sažetak računa prihoda i rashoda i računa financiranja

Sažetak Računa prihoda i rashoda sastavljen je prema ekonomskoj klasifikaciji na razini razreda. Promatrajući indeks izvršenja može se uočiti da su prihodi realizirani gotovo 27% više u odnosu na isto razdoblje prethodne godine, te je ostvareno 100% planiranih prihoda prema financijskom planu za 2024. godinu. Neki od razloga povećanja prihoda u odnosu na isto razdoblje prethodne godine su: poskupljenje proizvoda i usluga, uplata sredstava u studenom 2024. za financiranje mjere „Pripravništva“ koje u 2023. godini škola nije imala, povećanje plaća Uredbom o novim koeficijentima za izračun plaća zaposlenih u javnim službama koje je stupilo na snagu 1. ožujka 2024. godine i sukladno tome dovelo do povećanja prihoda po osnovi plaća, uplaćene pomoći od Općine Bebrina za izgradnju parkinga i nabavu dostavnog vozila čija se realizacija očekuje u 2025. godini, uplaćena sredstva za nabavu dijagnostičkih testova potrebnih za rad školskog psihologa, povećanje iznosa za nabavu lektire za osnovne škole od nadležnog ministarstva itd. Nastavno na prihode, rashodi su također povećani u odnosu na isto razdoblje prošle godine iz istih razloga zbog kojih su i prihodi uvećani.

Uvidom u sažetak Računa financiranja vidljivo je da Škola nema niti planiranih niti izvršenih primitaka i izdataka na godišnjoj razini te se stoga Račun financiranja neće sastavljati prema ekonomskoj i funkcijskoj klasifikaciji te izvorima financiranja u nastavku općeg dijela Godišnjeg izvještaja o izvršenju Financijskog plana za razdoblje od 01.01.2024. do 31.12.2024. godine.

Višak iz prethodne(ih) godine koji se trebao rasporediti sukladno Financijskom planu iznosi 4.986,26 EUR te je izvršen u iznosu od 495,36 EUR (10%), a utrošen je za kupnju namještaja za školu u ožujku 2024. godine te nabavu knjiga za školsku knjižnicu. Ostatak viška je predviđen za sljedeću godinu a odnosi se na plaću pripravnice, nabavu dijagnostičkih materijala za školskog psihologa te na nabavu dostavnog vozila.

1. Račun prihoda i rashoda prema ekonomskoj klasifikaciji

Ukupni prihodi škole sastoje se od prihoda poslovanja i prenesenog rezultata, te su 26% veći nego u istom razdoblju prethodne godine, a u odnosu na Financijski plan za 2024. izvršeni su onako kako je financijskim planom i predviđeno. Promatra li se izvršenje plana na razini podskupine može se izdvojiti nekoliko prihoda kojima se škola financira:

* *Podskupina 636 Pomoći proračunskim korisnicima iz proračuna koji im nije nadležan* odnosi se na prihode iz Ministarstva znanosti i obrazovanja za plaće i materijalna prava zaposlenih, ostale prihode iz Ministarstva (financiranje udžbenika za učenike, nabava lektire, financiranje učeničke prehrane, financiranje opskrbe školskih ustanova besplatnim zalihama menstrualnih higijenskih potrepština, financiranje nabave materijala za rad školskog psihologa) te pomoći od općine Bebrina. Pomoći su izvršene 28% više u odnosu na isti period prošle godine. Razlog porasta je rast plaća zaposlenih u školi kroz koeficijente te veći iznos pomoći od općine za podizanje standarda škole. Što se tiče izvršenja u odnosu na financijski plan za 2024. prihodi su izvršeni 100%.
* *Podskupina 634 Pomoći od izvanproračunskih korisnika* odnosi se na prihode ostvarene za bruto plaće i naknade za pripravništvo. Škola od studenog 2024. godine ima zaposlenu jednu pripravnicu na radnom mjestu „Pedagoga“. U 2023. nije se koristila mjera pripravništva.
* *Podskupina 639 Prijenosi između proračunskih korisnika istog proračuna* odnose se na sredstva projekata: „Školska shema“, „Medni dan“, te projekt „S osmjehom u školu 6 i 7“. Prihodi su izvršeni u nešto nižem iznosu ako uspoređujemo s istim razdobljem prethodne godine zato što se plaća pomoćnice u nastavi od travnja 2024. godine dijelom financira iz izvora općih prihoda i primitaka, odnosno prihoda koje škola ostvari od osnivača Brodsko-posavske županije.
* *Podskupina 652 Prihodi po posebnim propisima* koji se odnose na uplate učenika za fotografije, ulaznice za kino, uplate učitelja za užinu, popravke tableta, oštećene udžbenike i sl. izvršeni su 33% više nego u 2023. godini. To povećanje je ostvareno zbog više ostvarenih prihoda po osnovi ulaznica i prijevoza učenika za odlazak na terenske nastave, kojih je bilo više nego u istom razdoblju prošle godine s tim da je za jedan odlazak na izlet škola bila organizator, a ne putnička agencija.
* *Podskupina 661 Prihodi od prodaje proizvoda i roba* odnose na vlastite prihode škole od najma stana i zemljišta te prodaje električne energije HEP-u. Uočava se da su prihodi prve polovice ove godine 4 puta veći nego u istom razdoblju prošle godine, a razlog tog uvećanja je „novi prihod“ od prodaje viška električne energije HEP-u. U 2023. godini škola je ostvarivala vlastite prihode samo od najma zemljišta i najma jednog stana.
* *Podskupina 663 Donacije od pravnih i fizičkih osoba izvan općeg proračuna* odnose se na donacije putničkih agencija ili pravnih osoba. Škola je u 2024. godine imala jednu donaciju uredskog materijala te donaciju Hrvatskog školskog sportskog saveza Brodsko posavske županije.
* *Podskupina 671 Prihodi iz proračuna* odnose se na financiranje redovite djelatnosti škole, odnosno to su sredstva koja financira osnivač škole Brodsko posavska županija, i izvršeni su u nešto nižem iznosu, ako se promatra izvršenje, zato što je u istom razdoblju prethodne godine priznat prihod za materijalne rashode iz 11. i 12. mjeseca 2022. godine, a u 2024. godini samo rashodi prosinca 2023. vezano uz priznavanje prihoda prošle godine. Međutim, na razini godine vidi se porast prihoda jer u 2024. godini prihodi na toj stavci uključuju 12 mjesečnih izdataka (mjesečni troškovi škole za redovno poslovanje za razdoblje 12/2023 – 11/2024), dok su u 2023. godini priznati prihodi za 11/2022 – 11/2023, odnosno 13 mjesečnih troškova za redovito poslovanje škole.

Prema ekonomskoj klasifikaciji strukturu ukupnih rashoda Škole čine rashodi poslovanja (razred 3) i rashodi za nabavu nefinancijske imovine (razred 4).

Promatrajući realizaciju rashoda poslovanja na razini razreda možemo vidjeti ostvarenje od 98% u odnosu na Financijski plan, dok je izvršenje rashoda za 2024. godine u odnosu na 2023. godinu gotovo 25% veće.

Rashodi za zaposlene (skupina 31), kako je već prethodno navedeno, su povećani zbog povećanja koeficijenta za izračun plaće što je rezultiralo porastom bruto plaća.

Materijalni rashodi (skupina 32) su 22% veći nego u istom razdoblju prethodne godine. Razlozi povećanja su sljedeći: poskupljenje higijenskih potrepština, uredskog materijala i sredstava za održavanje i čišćenje, povećanje troškova vezanih za školsku kuhinju zbog učinkovitijeg praćenja i planiranja troškova radi bolje iskoristivosti dodijeljenih sredstava, poskupljenje komunalnih usluga (opskrba vodom je poskupila 40%) i zdravstvenih usluga. Također, vidi se rast ostalih usluga koji se ponajviše odnosi na usluge prijevoza učenika na terenske nastave te izgradnju parkinga kod škole sredstvima od općine.

Smanjenje troškova u odnosu na 2023. može se vidjeti kod energije. Troškovi energije za 2024. su 20% niži nego u 2023. godini. Razlog smanjenja tih troškova je donošenje Uredbe Vlade RH čime se ograničava cijena struje za kućanstva, gospodarstva i institucije zbog poremećaja na tržištu električne energije. Na taj način je Školi omogućen normalan rad jer bez tih subvencija ne bi imala dovoljno sredstava za pokriće ostalih redovnih troškova, budući da bi najveći dio, ionako nedostatnih sredstava išao za pokriće troška električne energije. Nadalje, krajem svibnja 2023. na krov matične škole je postavljena solarna elektrana te proizvodi jedan dio struje za matičnu školu. Naravno da ona nije dovoljna da opskrbi energijom cijelu školu, ali dolazi se do rezultata da je smanjenje troška električne energije u 2024. godine za 20% u odnosu na prethodnu godinu, naravno uz Uredbu Vlade RH o subvencioniranju cijene struje. Nadalje, popravkom štednjaka u školskoj kuhinji krajem prošle 2023. godine smanjena je potrošnja plina za 35%.

Što se tiče naknade troškova zaposlenima koji se tiču prijevoza na posao i s posla ostale su na razini prethodne godine.

Nadalje, u 2024. godini nema troškova sudskih postupaka niti zateznih kamata kao što je bilo u 2023. godini jer je škola tad imala isplatu tužbe. U 2024. godini nema nikakvih tužbi.

Što se tiče realizacije rashoda u okviru skupine *32 Materijalni rashodi* u odnosu na financijski plan oni su izvršeni gotovo 99%.

U ovoj godini nabavljano je nešto nefinancijske imovine iz vlastitih prihoda i donacija. Kupljene su knjige za školsku knjižnicu u iznosu od 189,58 eur, 2 pisača u iznosu od 326,25 eur i namještaj u iznosu od 310,00 eur za školski hol.

Nadalje, planirani prihodi, jednako tako i rashodi, tekuće godine uglavnom su nedostatni za nabavu bilo kakvih uređaja ili druge proizvedene nefinancijske imovine koji su potrebni Školi pa se prenošenjem viškova u sljedeću godinu na tim pozicijama stvara prostor za nabavu potrebnih uređaja, namještaja itd.

1. Račun prihoda i rashoda prema izvorima financiranja

Račun prihoda i rashoda prema izvorima financiranja analizira izvršenje prihoda i rashoda prema izvorima financiranja u odnosu na godišnji financijski plan. Obzirom da je financijskim planom planiran preneseni višak prihoda, on je također uključen u Račun prihoda.

Uvidom u indeks izvršenja značajnije odstupanje u odnosu na 2023. godinu vidi se kod izvršenja prihoda iz izvora 3.1. Vlastiti prihodi jer je dodan novi prihod od prodaje viškova el. energije.

Također, prihodi izvora 4.2. su nešto veći zbog više održanih terenskih nastava za učenike.

Pomoći u sklopu projekta „Osiguranje školske prehrane za djecu u riziku od siromaštva“ nisu izvršene zato što je taj program završio u lipnju 2023. godine.

Nadalje, program „Pomoćnici u nastavi“ zamijenjen je aktivnošću „S osmjehom u školu 6“ te od rujna 2024. aktivnošću „S osmjehom u školu 7“.

Prihodi za plaće i naknade zaposlenima su 28% veći zbog povećanja rasta plaća zaposlenih od ožujka 2024. godine.

Nadalje, izvor financiranja u okviru izvora 5.3. Pomoći – Prehrana za učenike osnovnih škola je 23% veći u odnosu na 2023. godinu zbog boljeg planiranje školskih jelovnika i bolje iskorištenosti dobivenih sredstava.

Promatrajući izvršenje financijskog plana za 2024. godinu u odnosu na sam financijski plan, vidi se da je izvršen 100% te nema većih odstupanja.

Što se tiče rashoda, odstupanje od financijskog plana može se primijetiti kod rashoda iz izvora vlastiti prihodi zbog nabave nefinancijske imovine. Blagi rast rashoda se također vidi u okviru izvora prihoda za posebne namjene zbog više održanih terenskih nastava, rast rashoda za zaposlene zbog rasta koeficijenata te rast troškova prehrane učenika zbog učinkovitijeg korištenja danih sredstava.

1. Račun rashoda prema funkcijskoj klasifikacija

Opći dio Godišnjeg izvještaja o izvršenju plana sadrži i Račun rashoda prema funkcijskoj klasifikaciji u kojem su iskazani rashodi poslovanja i rashodi za nabavu nefinancijske imovine razvrstani prema njihovoj namjeni, a iskazani prema propisanoj funkciji. Brojčane oznake i nazivi funkcijske klasifikacije preuzeti su iz međunarodne klasifikacije funkcija države (COFOG) Ujedinjenih naroda – Klasifikacija rashoda u skladu s namjenom.

Škola ima dvije funkcije: glavnu i dopunsku. Glavna je 0912 – Osnovno obrazovanje te sadrži podatak o ukupnim rashodima poslovanja razreda 3 i rashoda za nabavu nefinancijske imovine razreda 4 umanjene za dopunsku funkciju 096 – Dodatne usluge u obrazovanju koja obuhvaća rashode poslovanja razreda 3 za financiranje prehrane učenika. Uspoređujući 2024. godinu s 2023. godinom uočava se povećanje rashoda u okviru funkcije 091 od 25% zbog porasta plaća te poskupljenja proizvoda i usluga, te također povećanje rashoda u okviru dopunske funkcije škole, odnosno školske prehrane zbog učinkovitijeg korištenja sredstava.

1. **Račun financiranja**

U Računu financiranja nisu planirani niti izvršeni primici od financijske imovine i zaduživanja te izdaci za financijsku imovinu i za otplatu kredita i zajmova pa stoga Račun financiranja prema proračunskim klasifikacijama nije sastavljan.

1. **Obrazloženje posebnog dijela Godišnjeg izvještaja o izvršenju financijskog plana za razdoblje od 01.01.2024. do 31.12.2024.**

Čl. 84. Zakona o proračunu propisano je da obrazloženje posebnog dijela izvještaja sadrži obrazloženje izvršenja aktivnosti i projekata iz posebnog dijela financijskog plana s ciljevima koji su ostvareni provedbom programa i pokazateljima uspješnosti realizacije tih ciljeva. Dakle, obrazlažu se ostvareni rashodi i izdaci Škole uspoređujući ih s Financijskim planom za godišnje razdoblje prema programskoj, ekonomskoj klasifikaciji te prema izvorima financiranja.

Posebni dio Godišnjeg izvještaja o izvršenju Financijskog plana za razdoblje od 01.01.2024. do 31.12.2024. godine sastoji se od izvršenja rashoda i izdataka prema izvorima financiranja i ekonomskoj klasifikaciji koji se raspoređeni u programe koji se sastoje od aktivnosti i projekata.

Proračunske klasifikacije propisuje Pravilnik o proračunskim klasifikacijama, a u Posebnom dijelu Godišnjeg izvještaja primjenjuju se programska i ekonomska klasifikacija te izvori financiranja.

Programska klasifikacija uspostavlja se definiranjem programa, aktivnosti i projekata, a kod državnog proračuna i proračuna jedinica lokalne i područne (regionalne) samouprave i definiranjem glavnih programa.

Škola ima jedan program: 6000 Odgoj i obrazovanje koji je dio glavnog program A05 Obrazovanje, šport i kultura.

Prema navedenom Pravilniku, program se sastoji od jedne ili više aktivnosti i/ili projekata. Unutar programa 6000 Odgoj i obrazovanje Škola ima sljedeće aktivnosti i projekte:

* Aktivnost **A600002 Osnovno školstvo**
* Aktivnost **A600006 Financiranje iznad minimalnog standarda-osnovno školstvo**
* Aktivnost **A600011 Pomoćnici u nastavi**
* Aktivnost **A600012 Osiguranje školske prehrane za djecu u riziku od siromaštva**
* Aktivnost **A600014 Projekt „Školska shema“**
* Aktivnost **A600018 Projekt „S osmjehom u školu 6“**
* Aktivnost **A600027 Projekt „Medni dan“**
* Aktivnost **A600031 Prehrana za učenike osnovnih škola**
* Aktivnost **A600038 Projekt „S osmjehom u školu 7“**
* Kapitalni projekt **K600003 Ulaganja u osnovne škole**

*Program 6000 Odgoj i obrazovanje*

Osnovna škola Antun Matija Reljković dio je programa odgoja i obrazovanja unutar koje se ostvaruju aktivnosti i projekti definirani Školskim kurikulumom za svaku školsku godinu.

1. *Aktivnost A600002 Osnovno školstvo*

Za ovu su aktivnost godišnje planirana sredstva u iznosu od 39.062,99 EUR i to iz nadležnog proračuna Brodsko – posavske županije. Financiranje navedene aktivnosti, odnosno redovite djelatnosti škole, je planirano iz jednog izvora – opći prihodi i primici (izvor 5.2. Decentralizirana sredstva). Izvršeni su za 3% više nego je financijskim planom planirano te 6% više nego prethodne godine, zbog poskupljenja robe i usluga za redovno financiranje škole.

Kroz aktivnost Osnovno školstvo ostvareni su sljedeći ciljevi:

* Stručno usavršavanje nastavnika i stručnih suradnika čime se podiže nastavni standard na višu razinu
* Kvalitetna organizacija odgojno – obrazovnog procesa kroz osiguravanje materijala i uvjeta neophodnih za rad i poslovanje škole
* Učenici su poticani na izražavanje kreativnosti, talenata i sposobnosti kroz uključivanje u slobodne aktivnosti, natjecanja i druge školske projekte, priredbe i manifestacije;

1. *Aktivnost A00006 Financiranje iznad minimalnog standarda – osnovno školstvo*

Ciljevi aktivnosti Financiranje iznad minimalnog standarda su višestruki obzirom da navedena aktivnost sadrži niz podaktivnosti kojima se ostvaruje vizija i misija škole. Jedan dio ove aktivnosti se odnosi na plaće zaposlenika – učitelja, stručnih suradnika, administrativnog i tehničkog osoblja koji svojim zajedničkim radom omogućavaju redovito funkcioniranje škole kao složenog sustava čiji je primarni cilj pružiti djeci primjeren program i obrazovanje.

Nadalje, kroz ovu aktivnost ostvaruju se ciljevi obavljanja gospodarske djelatnosti (najma prostora, zemljišta, prodaja viškova električne energije), a temeljni je poboljšanje učeničkog standarda kroz kupnju nefinancijske imovine ili materijala za rad koja će poboljšati odgojno obrazovni proces, ostvarivanje prihoda koji se troše za posebne namjene (fotografiranje učenika, odlasci učenika u kino, održavanje izvanučioničke nastave itd.). Također, ova aktivnost sadrži i rashode za nabavu sitnog inventara i nefinancijske imovine financirane iz prihoda koji se ostvare temeljem donacija fizičkih i pravnih osoba te prodaje nefinancijske imovine.

1. *Aktivnost A00012 Osiguranje školske prehrane za djecu u riziku od siromaštva*

Izvršavanje rashoda navedene aktivnosti odnosi se na nabavu namirnica za pripremu školske užine za djecu obuhvaćenu programom. Navedena aktivnost je trajala do lipnja 2023. godine završetkom školske godine 2022./2023.

1. *Aktivnost A600018 S osmjehom u školu 6*

Cilj ove aktivnosti je pružanje potpore uključivanju učenika s teškoćama u razvoju u njima primjerene programe odgoja i obrazovanja u osnovnoškolskim odgojno – obrazovnim ustanovama s ciljem ostvarivanja njihove uspješnije socijalizacije te podizanja razine njihovog obrazovanja.

Škola ima zaposlenu jednu djelatnicu koja radi s učenikom s teškoćama. Rashodi se u okviru te aktivnosti odnose na plaću djelatnice te naknade (naknada za prijevoz, regres). Ta aktivnost je započela u rujnu 2023. godine, a završila u lipnju 2024. godine.

1. *Aktivnost A600018 S osmjehom u školu 7*

Cilj ove aktivnosti je jednak kao i cilj prethodne aktivnosti – „S osmjehom u školu 6“.

Škola ima zaposlenu jednu djelatnicu koja radi s učenikom s teškoćama. Rashodi se u okviru te aktivnosti odnose na plaću djelatnice te naknade (naknada za prijevoz, regres). Ta aktivnost je započela u rujnu 2024. godine, te traje još uvijek.

1. *Aktivnost A600031 Prehrana za učenike osnovnih škola*

Ova aktivnost se odnosi na osiguravanje besplatne prehrane za sve učenike škole. Rashodi vezani za ovu aktivnost odnose se na rashode za nabavu namirnica za pripremu toplih obroka. Škola je u nastavnoj godini 2023./2024. imala 234 učenika: 102 učenika u područnim školama te 132 učenika u matičnoj školi. Isti broj učenika ostao je i u školskoj godini 2024./2025. Cijena sufinanciranja školske užine iznosi 1,33 eur-a po učeniku.

Učenici u matičnoj školi imaju tople obroke, dok učenici u područnim školama dobivaju pekarske proizvode zbog nemogućnosti drugačije organizacije prehrane učenika u područnim školama.

1. *Aktivnost A600011 Pomoćnici u nastavi*

Cilj ove aktivnosti je pružanje potpore uključivanju učenika s teškoćama u razvoju u njima primjerene programe odgoja i obrazovanja u osnovnoškolskim odgojno – obrazovnim ustanovama s ciljem ostvarivanja njihove uspješnije socijalizacije te podizanja razine njihovog obrazovanja. Ova aktivnost je završena u 2023. godini, a rashodi vezanu uz tu aktivnost su preneseni na aktivnost „S osmjehom u školu 6 i 7“.

1. *Aktivnost A600014 Projekt „Školska shema“*

Škola sudjeluje u ovom projektu koji se tiče dodjele besplatnih obroka voća i mlijeka s ciljem povećanja unosa svježeg voća u svakodnevnoj prehrani učenika te podizanja svijesti o važnosti zdrave prehrane.

Škola je u školskoj godini 2023./2024. bila dio tog projekta te su joj odobrena sredstva za 234 učenika u ukupnom iznosu s PDV-om: za školsko mlijeko 1.092,05 EUR te 1.676,42 EUR za školsko voće te svaki učenik ima pravo na besplatno voće i mlijeko u sklopu projekta.

Navedeni iznosi se odnose na školske, a ne kalendarske godine, a iskorišteni su u gotovo stopostotnom iznosu. Nadalje u školskoj godini 2024./2025. je odobren nešto veći iznos: za školsko voće 1.890,60 EUR, a za školsko mlijeko 1.187,25 EUR.

1. *Aktivnost A600027 Projekt „Medni dan“*

Škola je dio ovog projekta koji za svrhu ima podizanje svijesti djece od najranije dobi o potrebi konzumacije lokalnih poljoprivrednih proizvoda te značaju pčelarstva u cjelokupnoj poljoprivrednoj proizvodnji.

Realizacija ove aktivnosti je provedena u prosincu 2024. godine.

1. **Posebni izvještaji**

*Izvještaj o zaduživanju na domaćem i stranom tržištu novca i kapitala*

Osnovna škola Antun Matija Reljković, Bebrina nema zaduženja na domaćem i stranom tržištu u razdoblju od 01.01. do 31.12.2024. godine.

Ravnateljica: Predsjednik Školskog odbora:

Marija Rosandić Mato Tominović

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_